CNSU: Marea Britanie va trece în zona roșie de la 1 iunie. Se va institui carantina la sosirea în țară, cu anumite excepții.
Marea Britanie va trece din zona galbenă în zona roșie, începând de la 1 iunie. CNSU a hotărât instituirea carantinei, pentru o perioadă de 14 zile, pentru cetățenii străini și apatrizi care sosesc în România, cu anumite excepții.
CNSU a aprobat Hotărârea nr. 35 prin care se propune:Modificarea clasificării țărilor/teritoriilor aprobată prin Hotărârea Comitetului Național pentru Situații de Urgență nr. 33 din 27.05.2021, în sensul trecerii Marii Britanii din zona galbenă în zona roșie, începând cu data de 01.06.2021 din cauza creșterii rapide a infecțiilor datorate unor variante de virus, în special cu B.1.617.2. (o variantă identificată pentru prima dată în India).Instituirea măsurii carantinei, pentru o perioadă de 14 zile, pentru cetățenii străini și apatrizi care sosesc în România din țările terțe, indiferent de zona în care este încadrată țara din care sosesc, cu anumite excepții. Condiționarea intrării în România în funcție de statusul vaccinal, întrucât in lista verde figurează state terțe pentru care situația infecțiilor COVID nu este pe deplin cunoscută la nivel internațional.Exceptarea de la măsura carantinei instituită cu privire la persoanele contact direct ale unei persoane confirmate pentru cele care au fost confirmate pozitiv pentru infecția cu virusul SARS-CoV-2 în ultimele 90 de zile anterioare contactului.